سائنس اور ٹیکنالوجی کی وزارت
سی ایس آئی آر-آئی آئی ٹی آر، سی ایس آئی اواور آئی ایم ڈی نے بیداری پیداکرنے کے لئے آئی آئی ایس ایف-2020کی نقاب کشائی کا انعقادکیا
انڈیا انٹرنیشنل سائنس فیسٹول -2020بھارت میں سائنس ،ٹکنالوجی اور انوویشن کے کثیرجہتی گوشوں کو نمایاں کرتے ہوئے 41پروگرام منعقد کرے گا
اس سال ورچوئل طریقے سےمنعقد کئے جانے والے 6ویں انڈیاانٹرنیشنل سائنس فیسٹول کے تئیں بیداری پیداکرنے کے لئے نقاب کشائی کے متعدد پروگرام منعقد کئے جارہے ہیں ۔
سی ایس آئی آر-انڈین انسٹی ٹیوٹ آف ٹاکسی کولوجی ریسرچ ، لکھنؤمیں منعقد آئی آئی ایس ایف -2020کے پہلے پروگرام میں شعبہ سائنسی اور صنعتی تحقیق  کے سکریٹری ، سائنسی وصنعتی تحقیق کی کونسل کے ڈائرکٹرجنرل اور آئی آئی ایس ایف -2020کی اسٹیرنگ کمیٹی کے چیئرمین ڈاکٹرشیکھرسی مانڈے نے اپنے کلیدی خطبے میں کہاکہ یہ وہ سالانہ پروگرام ہے جس کا بے صبری سے انتظارکیاجاتاہے اور کووڈ -19عالمی وبائی مرض کے سبب لگائی گئی پابندیوں کے باوجود یہ انعقاد اپنے آپ میں تمام وابستگان کے درمیان سائنسی برتاو کی روح کی آبیاری کرنے اور جشن منانے کے جذبے کو ظاہرکرتاہے ۔آئی آئی ایس ایف -2020کا تھیم ‘‘آتم نربھربھارت اورعالمی فلاح کے لئے سائنس ’’سے سائنس ، ٹکنالوجی اورانوویشن کے رول پر غوروخوض کرنے کی امید کی جاتی ہے تاکہ ایک خود کفیل ہندوستان کی تعمیر کی جاسکے اورعالمی مسائل کا حل بھی نکالاجاسکے ۔
وزیرمملکت برائے اعلیٰ تعلیم اور سائنس وٹکنالوجی ، حکومت اترپردیش محترمہ نیلماکٹیاراس پروگرام کی مہمان خصوصی تھیں اورمہمان اعزازی لکھنؤ کی میئرمحترمہ سنیکتابھاٹیہ تھیں ۔
اس سے پہلے شرکاء کااستقبال کرتے ہوئے سی ایس آئی آر-آئی آئی ٹی آرکے ڈائرکٹرڈاکٹرسروج کے بارک نے کہاکہ یہ پروگرام نوجوان سائنسدانوں کے لئے بات چیت کرنے ، خیالات کا تبادلہ کرنے اورزیادہ سے زیادہ عالمی مفاد کے لئے تعاون کرنے کا موقع ہے ۔
جناب جینت سہسربدھے ، قومی منتظمہ سکریٹری اور جناب شرے ینش منڈلوئی ، منتظمہ سکریٹری اودھ پرانت ، وگیان بھارتی نے بھی آن لائن ذریعہ سے شرکاءکے ساتھ بات چیت کی اور اسکولوں اورکالجوں سے بڑی تعداد میں اس میں حصہ داری کرنے اور ہماری روزمرہ کی زندگی میں سائنس وٹکنالوجی کے رول کو سمجھنے کے لئے آئی آئی ایس ایف پلیٹ فارم کااستعمال کرنے کی اپیل کی ۔
سی ایس آئی آرکی لکھنؤواقع تجربہ گاہ نیشنل بوٹانیکل ریسر چ انسٹی ٹیوٹ میں ایم ایس ٹیمس پلیٹ فارم کے ذریعہ آن لائن نقاب کشائی پروگرام کا انعقاد کیاگیا۔اس پروگرام میں این وی آرآئی کے ڈائرکٹرڈاکٹرایس کے بارک نے افتتاحی خطاب کیااور وگیان بھارتی اودھ پرانت کے منتظمہ سکریٹری جناب شرے ینش منڈلوئی نے آئی آئی ایس ایف کی اہمیت کو لے کر خطبہ دیا۔ اس پروگرام کے چیف مقررڈاکٹرشیکھر سی مانڈے ، سکریٹری ، ڈی ایس آئی آر، حکومت ہنداورڈائرکٹرجنرل ، سی ایس آئی آرنے آئی آئی ایس ایف2020کے موضوع اوراس کے اہم پروگراموں پرخطاب کیا۔ اس پروگرام کے مہمان خصوصی تھے ، حکومت اترپردیش کےوزیرجناب برجیش پاٹھک ۔
چنڈی گڑھ میں سی ایس آئی آر-سینٹرل سائنٹفک انسٹرومینٹس آرگنائزیشن نے بھی آئی آئی ایس ایس -2020کے لئے نقاب کشائی کاپروگرام منعقد کیا۔ ورچوئل طریقے سے منعقد کئے گئے اس پروگرام میں آئی سی اے آر، نئی دہلی کے ڈپٹی ڈائرکٹرجنرل ڈاکٹرسریش کمارچودھری نے بطورمہمان خصوصی شرکت کی ۔ ڈاکٹرناگیندرپربھو، ایسوسی ایٹ پروفیسر، ایس ڈی کالج ، ایلپی ، کیرلااور ڈاکٹربرجیندرپرمار ، پرنسپل سائنسداں ، آئی سی اے آر-انڈین انسٹی ٹیوٹ آف رائس ریسرچ، حیدرآبادنے کلیدی خطبے پیش کئے ۔ اس پروگرام کا مرکزی تھیم ‘‘مستحکم زراعت اور ماحولیات کے لئے سائنس ’’تھا ۔
اسی طرح وزارت ارضیاتی سائنس کے ہندوستانی محکمہ موسمیات نے یوٹیوب چینل پرآئی آئی ایس ایف کی نقاب کشائی کاپروگرام منعقد کیا۔ وزارت ارضیاتی سائنس 6ویں انڈیاانٹرنیشنل سائنس فیسٹول کے منتظمین میں سے ایک ہے ۔ ہندوستانی محکمہ موسمیات کے ڈی جی ایم ڈاکٹرایم موہاپاترانے استقبالیہ تقریرکی ۔ وزارت ارضیاتی سائنس کے سابق سکریٹری ، ڈاکٹرشیلیش نائک اس پروگرام کے مہمان خصوصی تھے ۔ اس پروگرام کا تھیم تھا‘‘خودکفیل ہندوستان اورعالمی فلاح کے لئے موسمی اورماحولیاتی خدمات ’’۔اس پروگرام کے دیگر مقررین میں ڈاکٹرستی دیوی ، ڈاکٹرڈی ایس پائی ، ڈاکٹرآرکے جینامنی ، جناب کے این موہن ، ڈاکٹراے کے مترا، ڈاکٹرایس ڈی اتری ، ڈاکٹراشوک کمارداس اورڈاکٹرآرکے گیری شامل تھے ۔
انڈیاانٹرنیشنل سائنس فیسٹول سیمناروں ، ورکشاپ ، نمائش ،بحث مباحثہ اور باہمی گفت وشنید کا ایک انوکھامجموعہ ہے ۔ جس میں نمائش ، ماہرین کے ساتھ مذاکرات اور سائنسی تھیئٹر، موسیقی اورشاعری کاانعقاد کیاجاتاہے ۔ آئی آئی ایس ایف-2020میں 41پروگرام منعقد کئے جانے کافیصلہ کیاگیاہے ۔ اس سال اس فیسٹول کی شروعات عالمی شہرت یافتہ ہندوستانی ریاضی داں سری نواس رامانوجن کے یوم پیدائش پر 22دسمبر ، 2020کو ہوگی اور اختتام سابق وزیراعظم جناب اٹل بہاری واجپئ کے یوم پیدائش پر25دسمبر ، 2020کو ہوگا۔ ان دونوں شخصیات کاسائنس وٹکنالوجی میں گہراعقیدہ تھااور یہ ملک کی ترقی کی بنیاد میں ہمیشہ شامل رہے گا۔